Oficiālais Vēstnesis L 166 , 24/06/1981 Lpp. 0001 - 0002

Speciālizdevums somu valodā: Nodaļa 3 Sējums 13 Lpp. 0094

Speciālizdevums spāņu valodā: Nodaļa 03 Sējums 22 Lpp. 0040

Speciālizdevums zviedru valodā: Nodaļa 3 Sējums 13 Lpp. 0094

Speciālizdevums portugāļu valodā Nodaļa 03 Sējums 22 Lpp. 0040



Padomes Regula (EEK) Nr. 1659/81 (1981. gada 19. maijs), kas groza Regulu (EEK) Nr. 1674/71, kura paredz vispārīgus noteikumus atbalsta par sēklām piešķiršanai un finansēšanai EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar 1979. gada Pievienošanās aktu, un jo īpaši tā 3. panta 4. punktu, ņemot vērā Komisijas priekšlikumu, tā kā Regula (EEK) Nr. 1674/72 [2], kurā jaunākie grozījumi izdarīti ar Regulu (EEK) Nr. 1969/80 [3], paredz, ka atbalstu drīkst piešķirt tikai par sēklām, kas oficiāli sertificētas un atbilst ar to tirgū laišanu saistītajās direktīvās noteiktajām definīcijām, kā arī standartiem un nosacījumiem, ko paredz minētās direktīvas; tā kā 1979. gada Pievienošanās akta 113. panta 1. punkts paredz, ka līdz 1985. gada 31. decembrim Grieķija drīkst piemērot pati savus noteikumus sēklu audzēšanas sertifikācijai un kontrolei; tā kā 113. panta 2. punkta c) apakšpunkts paredz, ka Grieķija uz dalībvalstu teritorijām eksportē tikai tās sēklas, kas atbilst Kopienas noteikumiem; tā kā 113. panta 3. punkts paredz lēmuma pieņemšanu par zināmu šķirņu sēklu tirdzniecības pakāpenisku liberalizāciju starp Grieķiju un citām dalībvalstīm; tā kā sēklas, par kurām pieņems šādu lēmumu, atbilst Kopienas produkcijai piemērojamos noteikumos paredzētiem nosacījumiem; tā kā Kopienas atbalsts tādēļ būtu jāpiešķir par Grieķijā novāktām sēklām, kuras ir sertificētas un par kurām ir pieņemts lēmums par tirdzniecības liberalizāciju starp šo dalībvalsti un citām dalībvalstīm, IR PIEŅĒMUSI ŠO REGULU. 1. pants Regulu (EEK) Nr. 1674/72 groza šādi. 1. Tās 1. pantu aizstāj ar šādu: "1. pants 1. Ja atbalsts ir noteikts saskaņā ar Regulas (EEK) Nr. 2358/71 3. pantu, to piešķir saskaņā ar turpmākajos pantos paredzētajiem nosacījumiem par pamata sēklu un sertificētu sēklu audzēšanu: - kā noteikts Padomes 1966. gada 14. jūnija Direktīvā 66/401/EEK par graudaugu sēklu laišanu tirgū (3), Padomes 1966. gada 14. jūnija Direktīvā 66/402/EEK par graudaugu sēklu laišanu tirgū (4) un Padomes 1969. gada 30. jūnija Direktīvā 69/208/EEK par eļļas augu sēklu un šķiedraugu laišanu tirgū (5), ņemot vērā šajās direktīvās izdarītos grozījumus, - kas atbilst minētajās direktīvās noteiktajiem standartiem un nosacījumiem, - kas ir oficiāli sertificētas. 2. No 1981. gada 1. janvāra līdz 1985. gada 31. decembrim palīdzību piešķirs arī par Grieķijā audzētām pamata sēklām un sertificētām sēklām, par kurām pieņemts lēmums, ievērojot 1979. gada Iestāšanās akta 113. panta 3. punktu." 2. Zemsvītras piezīmes ( 3 ), ( 4 ) un ( 5 ) aizstāj šādi: "(3). OV L 125, 11.7.1966., 2298./66. lpp. (4). OV L 125, 11.7.1966., 2309./66. lpp. (5). OV L 169, 10.7.1969., 3. lpp." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1981. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 19. maijā Padomes vārdā — priekšsēdētājs D. F. van der Mei [1] OV L 246, 5.11.1971., 1. lpp. [2] OV L 177, 4.8.1972., 1. lpp. [3] OV L 192, 26.7.1980., 4. lpp. --------------------------------------------------